44 BIMANEESCHE TEXTEN. 



labo ompu ede, raka mpudu di uma ompu na-mbeï wali-du guni aka-n ede, ndadi 

 sangadji Ana-ana na-lao-ra ngupa uma madantau riha. Ndadi guni aka-n ede, na-mbeï-ra 

 ana siwe-na. Nggahi kai ba ana siwe-:ia: au-tji di ade guni ake? Ede-ra nggahi 

 kai ba ompu watu tampuu waü-na saraka tjumpu-kai-na rawi sangadji Ana-ana ede, 

 na-nunlu mena-ku ana-na: na-ringu kombi doü de, ana-e! Nggahi kai ba ana-na: 

 wati ringu-na doü de, ama-e, ede-ku doü móne masamporona, wara mena aö-na 

 nggahi-na ede. Nggahi kai ba ama-na: au-tji aö-na nggahi-na ede, nggahi nahu taï 

 doü, na-nggahi-ku ba siya taï lako? Ntjambe kai ba ana-na: pöda nggahi-na, ama-e, 

 nggara taï doii-si, ba bau neè taï kai-na di woba ntjai, malai-na sara lako mpa 

 mataï di vvoha ntjai; mandede wali nonto ede, nggara nonto manusiya-si, wara 

 balata-na, malai-na-si nonto bóte madawara balata; mandede wali nggara na-lampa-sa 

 di hawo hadju, na-hengga-ku padju-na, kombi wara sawa ro meti ro rifa ro taï-taï 

 nasi maniabu, na-hina weya-du weki-na, mandede wali lampa-na di sori ro di oi 

 na-kani-ku sapatu-n, kombi wara ruwi ro hadju maleme-leme di ade oi ede, wati 

 lowa-na èda, ndadi na-kani-du sapatu-na ; mandede wali nggahi-na lao ngupa uma 

 madantau riha aö-na ede: na lao ngupa-ku sigi ro langga, ede mpa madantau riha. 

 Makento mpara ba ede, ede-ra luvva saraa mena kai-na isi guni aka-n ede, ntika 

 na-èda palm ratu worona pahu-na, ede-ra tiyo sa-buwa-buwa kai-na, ede-ra nggahi 

 kai-na labo ompu : ta-lao weli weya-pu lamada sa-mena-na bune santika pahu mawara 

 ake, nde pala la-ai-na katjampo, la-kalai-lai weya-pu ! Ede-ra lao kai ompu di amba, 

 lao weli kaniki mena kai bune santika pahu mawara di ade guni ede, ede-ra waa 

 kai-na di uma-na, m bei-na ana-na. Ndadi na-kamami weya-du ba ana-na böngi ede, 

 na-kalai-ku ndai-na, kaboë ede na-kalai-ku ndai-na, djago ede na-kalai-ku ndai-na, 

 sa-mena-mena-na pahu mawara ntjau ede na-tjuwa-tjuwa kamami kalai-ku mandede 

 wali mpa uta, wara ndai nljango-na, wara ndai lowi-na, wara ndai santa-na, wara 

 ndai palu-mara-na, wara ndai puru-na, wara raa-sanggapi-na, wara raa-sudje-na, 

 wara raa-kato-na, matjuwa-tjuwa ambi ro ntika labo pahu mawara ede. Makento 

 mpara ba ede, na-waü mpara mami mena, ede-ra tjedo kai-na di ade pingga, sa-pingga 

 sa-pahu sa-pingga sa-pahu, ampo na-wira weya-ku malanta, na-tala mena-du èse wawo 

 malanta pingga ro piri ro mangko, ampo na-bonto wali kai-du malanta. Nde pala 

 ana siwe ompu ede na-mböto-ra doü masodi-na, nde wati ngawa ndai-na ana doü 

 siwe ede ba supu lai-na doü móne mena masodi-na ede. Makento mpara ba ede 

 sangadji Ana-ana na-waü-ra sambeya ro balja dowa ro batja salawa, ede-ra lao kai 

 di uma ompu de, ede-ra neè kai-na doho, na-waü-ra ambi waü oi di tjere di kompe 

 ntjai-na, ede-ra ou ro ródjo kai ba ompu, kau neè ro donggo weya-du oi di tjere 

 watja kai edi-na, waü-ra watja-na, ede-ra döho kai-na. Nggahi kai ba ompu: taho-ra 

 ngaha waü-mu, ana-e! Ntjambe kai-na: iyo ital Ntika na-hengga-ku ba ompu 

 malanta ra-bonto kai öha ro uta ede, na-èda-du ba sangadji Ana-ana na-waü-ra nggari 

 saraa ro malai-lai pahu raa-kamami ba ana ompu ede, ede mpara kananu sangadji 

 Ana-ana: ake-ku pala doü siwe ede! Ede-ra ngaha kai-na, wati sabune ngaha-na 

 ede-ra tjumpu-na ro nöno-ra kahawa labo wuwa hadju masaniki-niki pahu. Waü 

 mpara tjumpu nöno kahawa, ede mpara mama-na nahi ra-piku di ade salapa 



